নিজামুদ্দীন আমেঠভি

নিজামুদ্দীন আমেঠভি () (১৪৯৩ - ১৫৭১ খ্রিস্টাব্দ/৯০০ - ৯৭৯ হিজরি) ছিলেন একজন ভারতীয় ইসলামি পণ্ডিত এবং চিশতিয়া সুফি তরিকার একজন আধ্যাত্মিক সুফি সাধক। তিনি বাগদাদের সুফি সাধক শাইখ সিররি আস-সাকতির বংশধর ছিলেন।

 বংশধারা 
নিজামুদ্দীন আমেঠভির বংশীয় ধারাক্রম নিম্নরূপ:

নিজামুদ্দীন বিন মুহাম্মদ ইয়াসিন বিন ফখরুদ্দিন বিন আবুল ফজল বিন তাজুদ্দীন উসমানী।

 প্রাথমিক ও শিক্ষাজীবন 
তিনি ১৪৯৩ সালে ভূতপূর্ব অবধ রাজ্যের লখনউ জেলার আমেঠি নামক গ্রামে মুহাম্মদ ইয়াসিন আমেঠির পরিবারে জন্মগ্রহণ করেন।

বাল্যকালেই তিনি প্রাথমিক শিক্ষালাভ শুরু করেন। অতপর তিনি জৌনপুরে গমন করেন এবং শাইখ মারুফ বিন আব্দুল ওয়াসি'এর অধীনে শিক্ষালাভ করেন। অতপর তিনি মাঙ্কপুরে যান এবং সেখানে নুরুদ্দিন ইবনে হামিদ হুসাইনির হাতে চিশতিয়া তরিকায় বাইআত (শিষ্যত্ব) লাভ করেন।

 কর্মজীবন 
অতপর তিনি জৌনপুরে ফিরে আসেন এবং কিছুকাল অবস্থান করে আমেঠিতে প্রত্যাবর্তন করেন। আমেঠিতে তিনি খাসায়ে খোদা সালেহির কন্যা মাখদুমা জাহানের সাথে বিবাহ বন্ধনে আবদ্ধ হন অতপর গোপামাউ গমন করেন। অতপর মুফতি আদম ইবনে মুহাম্মদ সিদ্দিকির সাথে নিজ কন্যার বিবাহ দেন এবং কিছুদিন সেখানে অবস্থা করেন। অতপর তিনি স্বদেশে ফিরে আসেন এবং সাধনা, ইবাদত ও শিক্ষকতা করে অতিবাহিত করেন। অতপর তিনি শাইখ এর দায়িত্বে নিযুক্ত হন।

 মৃত্যু ও উত্তরাধিকার 
পরবর্তীতে তিনি গোপামাউ গমন করেন এবং সেখানেই ১৫৭১ সালে মারা যান। তাকে তার জন্মভুমি আমেঠিতে দাফন করা হয়। তার মাজারে তর্দি বেগ একটি বিশাল সমাধীসৌধ নির্মাণ করেন।

তার স্ত্রী মাখদুমা জাহানের গর্ভে তার ছয় সন্তান জন্মগ্রহণ করে। যারা হলেন, আব্দুল জলিল, আব্দুল ওয়াহহাব, আব্দুল ওয়াসি, মুহাম্মদ, আহমদ ও আব্দুল হালিম। তন্মধ্যে আব্দুল ওয়াসি, আব্দুল ওয়াহহাব ও আব্দুল জলিল তার জীবদ্দশাতেই মৃত্যু বরণ করেন। তার দ্বিতীয় স্ত্রীর গর্ভে  একজন সন্তান জন্মলাভ করে, যার নাম ছিল জাফর।

 তথ্যসূত্র 

বিষয়শ্রেণী:১৪৯৩-এ জন্ম
বিষয়শ্রেণী:১৫৭১-এ মৃত্যু
বিষয়শ্রেণী:লখনউয়ের ব্যক্তি
বিষয়শ্রেণী:মুসলিম পণ্ডিত
বিষয়শ্রেণী:মুসলিম ধর্মতত্ত্ববিদ
বিষয়শ্রেণী:সুফি ধর্মীয় নেতা
বিষয়শ্রেণী:ভারতীয় মুসলিম
বিষয়শ্রেণী:ভারতীয় সুফি
বিষয়শ্রেণী:ভারতীয় ইসলামি পণ্ডিত
বিষয়শ্রেণী:ভারতীয় ইসলাম ধর্মীয় নেতা
বিষয়শ্রেণী:ভারতীয় ইসলামি শিক্ষার পণ্ডিত
বিষয়শ্রেণী:ভারতীয় সুন্নি মুসলিম পণ্ডিত